Savet bezbednosti o situaciji na Kosovu
Ministar spoljnih poslova Srbije Vuk Jeremić poručio da je dijalog jedini način za postizanje trajnog rešenja.
Predstavljajući izveštaj generalnog sekretara UN, zamenik šefa mirovnih operacija  izjavio je da je situacija na Kosovu, iako mirnija nego u poslednjem kvartalu prošle godine, i dalje krhka. On je naveo da je pogoršanje situacije na severu obeležilo period od sredine oktobra prošle do 15. januara ove godine, koji je obuhvaćen najnovijim izveštajem, ali je i ukazao na ostvareni napredak. „ Mule je naveo da lideri na severu Kosova nastavljaju sa planovima da sprovedu referendum o prihvatanju kosovskih institucija, uprkos jasnom protivljenju Beograda i nekih lidera kosovskih Srba sa juga. Ocenio je da će bliska saradnja svih strana na terenu biti ključna da se potencijalne tenzije drže pod kontrolom, i pozvao na veće jedinstvo medjunarodnih protagonista. „ Mule je naveo i da je finansijski trošak međunarodnih misija na Kosovu oko 500 miliona dolara godišnje, zbog čega treba preispitati da li su ti troškovi racionalni i da li se efikasno koriste. Ministar spoljnih poslova Srbije izjavio je da su pregovori jedini način za postizanje trajnog rešenja za Kosovo. “. Jeremić je ocenio da je nestabilna situacija na severu Kosova posledica jednostranih pokušaja da se promeni realnost na terenu. “ On je primetio i da slučajevi zločina iz mržnje, kakav se dogodio u selu Dobruša na jugu Kosova, značajno otežavaju proces pomirenja, i sprečavaju povratak interno raseljenih osoba, koji je prema novom izveštaju UN-a smanjen za 51 odsto u odnosu na isti period prošle godine. Jeremić se ponovo založio da istraga o trgovini organima na Kosovu i u Albaniji bude vodjena pod pokroviteljstvom Saveta bezbednosti UN, podsećajući da Euleks nema mandat niti kapacitet da spovodi istragu van teritorije Kosova. Kosovski ministar spoljnih poslova  kritikovao je Beograd zbog nesprovodjenja obaveza na koje je pristao u okviru dijaloga sa Prištinom. “Tokom prošle godine Srbija je dijalog doživela kao proces učešća u sastancima, umesto ostvarenja konkretnih rezultata”, ocenjuje Hodžaj. " Hodžaj je naglasio da je "ideja o razmeni teritorija veoma opasna", i dodao da sever Kosova ne može da ostane crna rupa Evrope. Kada je reč o istrazi navoda o trgovini organima, kosovski ministar istakao je da su sve kosovske institucije ponudile punu saradnju specijalnom tužiocu Euleksa Klintu Vilijamsonu. On je poručio da je u četiri godine od proglašenja nezavisnosti Kosovo izgradilo kohezivnu državu i ojačalo multietničke i demokratske institucije, ali da je za stabilnost i razvoj Kosova ključno učešće u regionalnim i globalnim institucijama. Ambasadori država članica Saveta bezbednosti pozdravili su napredak ostvaren u dijalogu Beograda i Prištine, i pozvali obe strane na uzdržanost kada je reč o napetosti na severu Kosova. Oni su, medjutim, izneli različite stavove o situaciji na severu Kosova i regionalnom predstavljanju Prištine. Nemački ambasador  osudio je postavljanje srpskih blokada na severu Kosova, i sve činove nasilja protiv KFOR-a i Euleksa. Ruski ambasador  je, pak, izrazio sumnje u statusnu neutralnost Kfora i Euleksa, podsećajući na odbijanje da se propusti ruski konvoj sa humanitarnom pomoći. On je ocenio da se regionalno predstavljanje Prištine mora rešiti u skladu sa rezolucijom 1244. Zamenica ambasadora SAD pri UN, , istakla je da su SAD, uprkos tome što je situacija na severu i dalje nestabilna, ohrabrene naporima Srbije i Kosova da rešenje pronadju u dijalogu. Ona je navela da se SAD zalažu za odlučnu istragu o trgovini organima, uz mišljenje da je Euleks odgovarajuće telo da ispita te navode. Di Karlo je oštro osudila postavljanje blokada na severu Kosova i naglasila da SAD odbacuju sve pokušaje podrivanja legitimiteta vlasti u Prištini. Ambasador Kine ocenio je da zajednička rešenja treba tražiti u okviru Rezolucije 1244, i na osnovu dijaloga dve strane.